Борис Варакин

**Борис Александрович Варакин** (22 март 1929, Вологда — 23 декабрь 2008, Санкт-Петербург) — ССРБ регби тренеры, регби буенча ССРБ җыелма командасының беренче тренеры (1974 ел), педагогия фәннәре кандидаты (1983). РСФСР-ның атказанган тренеры (1974).

## Биографиясе

### Спорт карьерасы
Ленинград автоматика һәм приборлар төзү авиацион техникумын, П. Ф. Лесгафт исемендәге милли дәүләт физик культура, спорт һәм сәламәтлек университетын тәмамлый (1958 ел). Җиңел атлетика белән шөгыльләнә (урта дистанцияга югерә), «Буревестник» ирекле спорт җәмгыяте өчен чыгыш ясый . Соңыннан тренерлык карьерасы белән шөгыльләнә, 1963 елда Ленинград санитар-гигиена медицина институтында (ЛГСМИ) регби секциясен ача һәм команданың тренеры була. «Буревестник» кебек билгеле булган ЛСГМИ командасы белән , 1968 елда ССРБ чемпионаты уеннарында 4-нче урынны яулый, ә 1969 елда аның белән бергә «Ленинградның спорт атнасы» һәм Ленинград Кубогын яулый. Ленинград Кубогы җиңүен билгеләп, ул регби буенча тренерларның кискен җитешмәвен билгели һәм Лесгафт исемендәге физкультура институтында регби буенча факультатив курслар ачуны чакыра.

1970 елда Варакин тренер буларак 30 иң яхшы ССРБ регбичы исемлегенә эләгә. «Буревестник» белән бергә ул 1971 елда ССРБ чемпионатының бронза призеры һәм 1973 елда ССРБ чемпионатының көмеш призеры була. «Приморец» клубы белән 1977 елда ССРБ Кубогы финалына чаклы җитә. 1979 елда ССРБ-ның Беренче лигасында команда белән 8-нче урынны яулый һәм аны Югары лигага чыгара.

1974 елда Варакин «Социалистик индустрия» призына турнирда ССРБ җыелма командасын җитәкли, анда совет регбистлары еңә. Варакин командасында тугыз уенчы Ленинград «Буревестник» командасы өчен чыгыш ясый. «Социалистик индустрия» турнирларында ССРБ җыелма командасы белән шулай ук 1975 һәм 1977 елларда җитәкчелек итә, соңрак ССРБ җыелма командасының икенче тренеры булып эшли. Варакинның регбистларны әзерләү методикасы ССРБ җыелма командасына озак вакытлар рәсми матчларда барлык диярлек көндәшләрне җиңергә мөмкинлек бирә.

Варакин шулай ук Ленинград медицина институтының кайбер спорт ярышлары судьясы булып эшли (шул исәптән чаңгы узышлары).

### Академик карьерасы
1952-1960 елларда берничә предприятиелә физик культура инструкторы, 1960-1961 елларда Петроград райспорткомитет рәисе була. 1961-1964 елларда Ленинград санитар-гигиена медицина институтында, 1964-1972 елларда 1-се Ленинград медицина институтында (физик тәрбия кафедрасының өлкән укытучысы) һәм А. А. Жданов исемендәге Ленинград дәүләт университетында (1980 ел) өлкән укытучы. 1972-1979 елларда 1-се Ленинград медицина институты  доценты. Педагогия фәннәре кандидаты (1983). Шулай ук «Основы подготовки регбистов» китабы автордашы буларак билгеле (1984).

## Библиография
* 

## Искәрмәләр

## Әдәбият

* Фурсов В. В. Особенности современных стандартов методики курса обучения игре в регби студенческой молодежи // Научные труды СЗИУ РАНХиГС. — 2020. — В. 2 (44). — Т. 11. — С. 45—49.
Төркем:22 март көнне туганнар
Төркем:1929 елда туганнар
Төркем:23 декабрь көнне вафатлар
Төркем:2008 елда вафатлар
Төркем:Әлифба буенча шәхесләр
Төркем:Питырбурда вафатлар
Төркем:РСФСР атказанган тренерлары
Төркем:Ленинград физик тәрбия институтын тәмамлаучылар